เงินบาทเปิด 35.10 แนวโน้มอ่อนค่าหลังดอลล์ฯแข็ง รับข่าว “ทรัมป์” ชนะเลือกตั้ง
เงินบาทเปิด 35.10 แนวโน้มอ่อนค่าหลังดอลล์ฯแข็ง รับข่าว "ทรัมป์" ชนะเลือกตั้งปธน.สหรัฐฯ
10 พ.ย. 2559

นักบริหารเงินจากธนาคารกรุงศรีอยุธยา เปิดเผยว่า ค่าเงินบาทเปิดตลาดเช้านี้อยู่ที่ระดับ 35.10 บาท/ดอลลาร์ อ่อนค่าจากเย็นวานนี้ที่ระดับ 34.91 บาท/ดอลลาร์ เนื่องจากดอลลาร์กลับมาแข็งค่าเมื่อเทียบกับสกุลเงินหลักหลังมีแรงซื้อดอลลาร์กลับเข้ามาในตลาด
“เงินบาทอ่อนค่าจากเย็นวานนี้เกือบ 20 สตางค์ อยู่ในระดับอ่อนค่าสุดช่วง 3 สัปดาห์ที่ผ่านมา เนื่องจากดอลลาร์มีแรงซื้อกลับมาหลังตลาดย่อยข่าวผลเลือกตั้งประธานาธิบดีสหรัฐแล้วเชื่อว่านโยบายสุดขั้วของทรัมป์จะมีการคานอำนาจในรัฐสภา ส่งผลตรงกันข้ามจากเมื่อวานนี้” นักบริหารเงิน กล่าว
ขณะที่ประเมินกรอบการเคลื่อนไหววันนี้ไว้ระหว่าง 35.05-35.15 บาท/ดอลลาร์